
Αριθ. 2016352/2588-11/0016 (1) 

Απαλλαγή των ΚΤΕΛ από την υποχρέωση προσκόμισης αποδεικτικού 

ενημερότητας για τα χρέη τους προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/1990 (ΦΕΚ Α-43), 
σύμφωνα με τις οποίες παρέχεται εξουσιοδότηση στον Υπουργό Οικονο¬ 
μικών να επιβάλλει με αποφάσεις του κατά των οφειλετών του Δημοσίου 
Περιορισμούς ή απαγορεύσεις που ανάγονται στις συναλλαγές τους ή 
στις πράξεις τους. 

2. Την απόφασή μας αριθ. 2048300/19.7.1990 (ΦΕΚ Β’ 528) 
περί αποδεικτικού ενημερότητας για χρέη προς το Δημόσιο. 

3. Το γεγονός ότι τα κοινά Ταμεία Εισπράξεων Αστικών και Υπερα¬ 
στικών Λεωφορείων πρέπει να εισπράξουν τις απαιτήσεις τους κατά του 
Δημοσίου που προέρχονται από μεταφορά μαθητών, αποφασίζουμε: 

Απαλλάσσουμε μέχρι 10 Μάΐου 1991 τα Κοινά Ταμεία Εισπράξεων 
Αστικών και Υπεραστικών Λεωφορείων από την υποχρέωση προσκόμι¬ 
σης αποδεικτικού ενημερότητας για τα χρέη τους προς το Δημόσιο, 
όπου αυτό απαιτείται. 

Η απόφαση αυτή, που ισχύει από την έκδοσή της, να δημοσιευθεί 
στην Εφημερίδα της Κυβέρνησης. 

Αθήνα, 8 Μαρτίου 1991 

* Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
— 

Αριθ. 2013563/276 (2) 

Καταβολή εφάπαξ χορηγήματος για τις γιορτές του Πάσχα 1991 

στους μερισματούχους του Μετοχικού Ταμείου Πολιτικών Υπαλλή¬ 
λων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 51 του Π.Δ/τος 422/81 «περί κωδικο- 
ποιήσεως των περί Μετοχικού Ταμείου Πολιτικών Υπαλλήλων διατά¬ 
ξεων». 

2. Την αριθμ. Υ.1140/1051173/1390/0001/9.7.90 απόφαση 

του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών» (ΦΕΚ 
420/Β/90). 

3. Την αριθμ. 8/19.2.1991 απόφαση του Διοικητικού Συμβουλίου 
του Μετοχικού Ταμείου Πολιτικών Υπαλλήλων. 

4. Το αριθμ. 9367/27.2.1991 έγγραφο του Μετοχικού Ταμείου 
Πολιτικών Υπαλλήλων, αποφασίζουμε: 

1. Εγκρίνουμε την χορήγηση εφάπαξ προσωρινού χορηγήματος για 
τις γιορτές του Πάσχα 1991 στους κατά την 7η Απριλίου 1991 μερι- 
σματούχους του Μετοχικού Ταμείου Πολιτικών Υπαλλήλων. 

2. Το ποσό του παραπάνω χορηγήματος είναι ίσο με ένα μηνιαίο μέ¬ 
ρισμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Ο ΥΦΥΠΟΥΡΓΟΣ 

Π. ΔΕΛΗΜΗΤΣΟΣ 
-♦- 

Αριθ. 125280 (3) 

Έγκριση ανωτάτου ορίου ημερών κίνησης εκτός έδρας υπαλλήλων Ορ¬ 
γανισμού Κωπαΐδας και ΑΟΣΑΚ (ΝΠΔΔ) για το έτος 1991. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Των άρθρων 23 και 29 του Ν, 1558/85 «Κυβέρνηση και Κυβερ¬ 
νητικά Όργανα». 

β. Του Ν.Δ. 65/1973 «περί δαπανών κινήσεως των τακτικών δημο¬ 
σίων υπαλλήλων». 

γ. Του Ν.Δ. 2488/53 και Ν. 3704/57 «περί συστάσεως Οργανι¬ 
σμού Κωπαΐδας και ΑΟΣΑΚ». 

δ. Του άρθρου 20 του Ν. 1505/84 «περί αναδιάρθρωσης μισθολο¬ 
γίου προσωπικού της Δημόσιας Διοίκησης και άλλων συναφών διατά¬ 
ξεων» με το οποίο κυρώθηκαν οι με αριθμούς 28243/845/18.4.84 
και 95015/2615/20.8.84 κοινές Υπουργικές Αποφάσεις «Περί ρυθ- 
μίσεως θεμάτων δαπανών κινήσεως υπαλλήλων του Δημοσίου και 
ΝΠΔΔ». 

ε. Του άρθρου 13 του Ν. 1810/88 «Συμπλήρωση και βελτίωση του 
Ν. 1505/84 και άλλες διατάξεις» με το οποίο κυρώθηκε η αριθμ. 
44012/1827/10.5.88 Κοινή Υπουργική Απόφαση. 

στ. Της αρ. 3011/55/12.1.87 Κοινής Υπουργικής Απόφασης που 
κυρώθηκε με το Ν. 1684/87. 

2. Τις με αρ. 40099/3869/6.3.68 και ΥΕΒ 5204/512/260/ 
16.6.60 αποφάσεις μας περί εγκρίσεως κανονισμών Οργανισμού Κω¬ 
παΐδας και Α0ΣΑΚ όπως έχουν τροποποιηθεί και συμπληρωθεί μετα¬ 
γενέστερα. 

3. Την αρ. ΔΙΟΔ/Φ60/20.3.84 (ΦΕΚ 155 τ.Β/20.3.84) κοινή 
Υπουργική Απόφαση περί μεταφοράς αρμοδιοτήτων του Υπουργείου 
Προεδρίας Κυβερνήσεως στα άλλα Υπουργεία. 

4. Την αρ. 309582/11.7.89 Απόφαση του Υπουργού Γεωργίας με 
την οποία διατηρείται σε ισχύ η 236895/7.4.88 Απόφαση του «Συ¬ 
μπλήρωση απόφασης, περί με^χβίβασης αρμοδιοτήτων» στο Γεν. 
Γραμματέα και τους Υπηρεσιακούς Παράγοντες. 

5. Τις σχετικές προτάσεις του Οργανισμού Κωπαΐδας και ΑΟΣΑΚ, 
αποφασίζουμε: 

Εγκρίνουμε τη μετακίνηση και παραμονή, εκτός έδρας, με δικαίωμα 
αποζημίωσης των κατωτέρω κατά κατηγορία υπαλλήλων (τακτικών 
και με σχέση εργασίας ιδιωτικού δικαίου αορίστου χρόνου) του Οργανι¬ 
σμού Κωπαΐδας και του ΑΟΣΑΚ με τις έναντι καθεμίας των κατηγο¬ 
ριών αυτών σημειούμενες ημέρες συνολικά και κατ’ ανώτατο όριο, για 
κάθε ένα υπάλληλο, για εκτέλεση υπηρεσίας κατά το έτος 1991 ως 
εξής: 


α/α 

Κατηγορία Υπαλλήλων 

Ημέρες 

1 . 

Προϊστάμενος οργανισμού 

80 

2. 

Γ εωπόνοι 

50 

3. 

Πολιτικοί Μηχανικοί - Μηχανολόγοι - Ηλεκτρο- 



λόγοι 

50 

4. 

Υπομηχανικοί Πολιτικοί - Μηχανολόγοι - Ηλε- 



κτρολόγοι 

30 

5. 

Τοπογράφοι Υπομηχανικοί 

30 

6. 

Διοικητικοί - Οικονομικοί - Λογιστικοί Υπάλληλοι 

20 

7. 

Εργοδηγοί (Κτιριακών, Υδραυλικών, Συγκοινω- 



νιακών και Αρδευτικών Έργων) 

20 

8. 

Οδηγοί αυτοκινήτων 

40 

9. 

Τεχνίτες (συνεργείων επισκευών, μαθητευόμενοι 
και βοηθοί αρχιτεχνίτες, τεχνίτες, ξυλουργοί, μη¬ 
χανοτεχνίτες, λιπαντές, ηλεκτροσυγκολλητές, 
χειριστές τόρνου, πρακτικοί μηχανικοί, γεωργοτε- 



χνίτες) 

80 

10. 

Λοιπό προσωπικό όλων των κλάδων μη κατανο- 



μαζόμενο ειδικά παραπάνω 

30 


Η παρούσα, που η ισχύς της αρχίζει την 1η Ιανουάριου 1991, να δη- 
μοσιευθεί στην Εφημερίδα της Κυβερνήσεως (άρθρο 15 Ν.Δ. 65/73). 


Αθήνα, 11 Μαρτίου 1991 

Με εντολή Υπουργού 
Ο Γενικός Γραμματέας 
Ν. ΨΥΛΛΑΚΗΣ 

-♦- 

Αριθ. 11606 , (4) 

Κήρυξη υποχρεωτικής της από 21.12.90 ΣΣΕ του προσωπικού των 
βιομ/νιών κατασκευής πλαισίων αμαξωμάτων και συνεργείων αυ¬ 
τών, καθώς και των συνεργείων επισκευής παντός είδους αυτ/των 
και γεωργικών μηχ/των όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 28ης Φεβρουάριου 1991. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν το 51% 
των εργαζομένων του κλάδου. 

5. Την υπ’ αρ. 100919/22.11.90 εξουσιοδοτική απόφαση του Υπ. 

Εργασίας, αποφασίζουμε: _ * 

1. Κηρύσσουμε υποχρεωτική την από 21.12.90 ΣΣΕ του προσ/κού 
των βιομηχανιών κατασκευής πλαισίων αμαξωμάτων και συνεργείων 
αυτών, καθώς και των συνεργείων επισκευής παντός είδους αυτ/των 
και γεωργικών μηχ/των όλης της χώρας, για όλους τους εργοδότες και 
εργαζόμενους του κλάδου, που αφορά αυτή. 

2. Η ισχύς της απόφασης αυτής αρχίζει από 4 Φεβρουάριου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 
Με εντολή Υπουργού 
Ο Γενικός Γραμματέας 
I. ΣΤΕΦΑΝΟΥ 

-♦- 

Αριθ, 11605 (5) 

Κήρυξη υποχρεωτικής της από 1.6.90 ΣΣΕ του προσωπικού των πά- 
σης φύσεως επιχειρήσεων Πετρελαίου και Υγραερίων (συμπληρω¬ 
ματική και τροποποιητική) όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 28ης Φεβρουάριου 1991. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν το 51 % 
των εργαζομένων του κλάδου. 

5. Την υπ’ αρ. 100919/22.11.90 εξουσιοδοτική απόφαση του Υπ. 
Εργασίας, αποφασίζουμε: 

1. Κηρύσσουμε υποχρεωτική την από 1.6.90 ΣΣΕ του προσ/κού 
των πάσης φύσεως επιχειρήσεων Πετρελαίου και Υγραερίων (συμπλη¬ 
ρωματική και τροποποιητική) όλης της χώρας, για όλους τους εργοδό¬ 
τες και εργαζόμενους 1 του κλάδου, που αφορά αυτή. 

2. Η ισχύς της απόφασης αυτής αρχίζει από 2 Ιουλίου 1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 
Με εντολή Υπουργού 
Ο Γενικός Γραμματέας 

I. ΣΤΕΦΑΝΟΥ 

-♦- 

Αριθ. Γ6α/οικ. 260 (6) 

Καθορισμός καθηκόντων του κλάδου ΠΕ Κοινωνιολόγων και τις προϋ¬ 
ποθέσεις ικανοποιητικής άσκησης αυτών. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Του Ν. 51/1975 «περί αναδιοργανώσεως των Δημοσίων πολιτι¬ 
κών υπηρεσιών» και των Π.Δ. 404/76 και 944/76 «περί παρατάσεως 
προθεσμίας δια την έκδοσιν των κατά του Νόμου 51/75 Οργανισμών*. ’ 

2. Του άρθρου 9 παραγρ. 10 του Ν. 1586/1986 «Βαθμολογική 
διάρθρωσή των θέσεων του Δημοσίου, νομικών προσώπων δημοσίου δι¬ 
καίου και των οργανισμών τοπικής αυτοδιοίκησης και άλλες διατάξεις» 
(ΦΕΚ 37Α). 

3. Το άρθρο 31 του Π.Δ. 112/10.2.89 (ΦΕΚ 49/89 τ.Α ') «περί ορ¬ 
γανισμού του Υπουργείου Υγείας, Πρόνοιας και Κοινών. Ασφαλίσεων 
σε συνδυασμό με τις σχετικές Υπηρεσιακές ανάγκες». 

4. Το Π.Δ. 194/1988 (ΦΕΚ 84Α’) «περί καθορισμού των προσό¬ 
ντων διορισμού σε θέσεις των δημοσίων υπηρεσιών και νομικών προσώ¬ 
πων δημοσίου δικαίου». 

5. Την γνώμη της Επιτροπής που ορίστηκε με την υπ’ αριθ. Γ6α/ 
οικ. 1860/23.10.90 απόφαση της Υπουργού Υγείας, Πρόνοιας και 
Κοινών. Ασφαλίσεων, αποφασίζουμε: 

Άρθρο 1 
Τυπικά προσόντα 

1. Στον κλάδο ΠΕ Κοινωνιολόγων διορίζονται πτυχιούχοι Τμημά¬ 
των Κοινωνιολογίας των Ελληνικών Α.Ε.Ι. του Τμήματος Κοινωνικής 
Ανθρωπολογίας, Γεωγραφίας και Πολιτικής του Παντείου Πανεπιστη¬ 
μίου Κοινωνικών και Πολιτικών Επιστημών, των Τμημάτων Κοινωνι¬ 
κών Επιστημών (κατεύθυνση Κοινωνιολογίας) των Ελληνικών Α.Ε.Ι. 
και πτυχιούχοι Κοινωνιολογίας ομοταγούς Α.Ε.Ι. της αλλοδαπής κάτο¬ 
χοι τίτλου ισότιμου και αντίστοιχου προς το πτυχίο Κοινωνιολογίας των 
Ελληνικών Α.Ε.Ι. 

2. Οι προσλαμβανόμενοι πριν αναλάβουν τα κύρια καθήκοντά τους, 
υποχρεούνται να παρακολουθούν ειδικό πρόγραμμα θεωρητικής και 
πρακτικής κατάρτισης και εκπαίδευσης σε θέματα οργάνωσης και λει¬ 
τουργίας της δημόσιας διοίκησης, των κεντρικών και των περιφερεια¬ 
κών υπηρεσιών του Υπουργείου Υγείας, Πρόνοιας και Κοινωνικών 
Ασφαλίσεων και σε επί μέρους θέματα αρμοδιότητας του Υπουργείου, 
με σκοπό την αποτελεσματική εκτέλεση των καθηκόντων τους. Η συνο¬ 
λική διάρκεια του προγράμματος κατάρτισης και εκπαίδευσης δεν μπο¬ 
ρεί να είναι μικρότερη των έξι μηνών. Η πρακτική άσκηση που περιλαμ¬ 
βάνεται στο πρόγραμμα έχει διάρκεια δύο μηνών και γίνεται στο Νομό ή 
την Υπηρεσία όπου τοποθετήθηκε κατά την πρόσληψή του ο Κοινωνιο¬ 
λόγος. Με απόφαση Υπουργική καθορίζονται ο τόπος και η διαδικασία 
της εκπαίδευσης. 

3. Από την παραπάνω εκπαίδευση μπορούν να απαλλαγούν εν μέρει 


Κοινωνιολόγοι κάτοχοι πιστοποιητικού ή τίτλου παρακολούθησης πανε¬ 
πιστημιακού μεταπτυχιακού προγράμματος κατάρτισης Επιτελικών 
Στελεχών Κοινωνικής Ανάπτυξης ή άλλου αντίστοιχου προγράμματος 
εξάμηνης τουλάχιστον διάρκειας. Η μερική αυτή απαλλαγή δεν περι¬ 
λαμβάνει την πρακτική άσκηση του προσλαμβανομένου και τα μαθή¬ 
ματα που αφορούν την οργάνωση και λειτουργία της δημόσιας διοίκη¬ 
σης και των κεντρικών και περιφερειακών Υπηρεσιών του Υπουργείου. 

4. Οι ήδη υπηρετούντες και μεταταγέντες εις τον κλάδο ΠΕ Κοινω¬ 
νιολόγων απαλλάσσονται από την παραπάνω εξαμηνιαία υποχρέωση 
εκπαίδευσης δεδομένου ότι η προϋπηρεσία τους καλύπτει τις απαιτούμε- 
νες προϋποθέσεις αποτελεσματικής άσκησης των καθηκόντων τους. 

Άρθρο 2 
Τοποθέτηση 

1. Οι προσλαμβανόμενοι Κοινωνιολόγοι τοποθετούνται α) στις Διευ¬ 
θύνσεις Πρόνοιας και β) Υγείας - Πρόνοιας των Νομαρχιών, στις αντί- 
στοιχες Υπηρεσίες των Περιφερειών, γ) στις Διευθύνσεις της Γενικής 
Διεύθυνσης Πρόνοιας του Υπουργείου, δ) στις Διευθύνσεις των άλλων 
Γενικών Διευθύνσεων του Υπουργείου, εφόσον για την ικανοποιητική 
αντιμετώπιση των θεμάτων της αρμοδιότητάς τους απαιτείται η σύ¬ 
μπραξη Κοινωνιολόγων. 

Άρθρο 3 

Καθήκοντα και αρμοδιότητες 

1. Ο Κοινωνιολόγος εκτελεί επιστημονικό έργο και παρέχει επιστη¬ 
μονικές συμβουλές όπου υπηρετεί σε θέματα προγραμματισμού, παρα¬ 
κολούθησης και συντονισμού των μέτρων κοινωνικής πολιτικής και κοι¬ 
νωνικής προστασίας. 

Ειδικότερα, ο Κοινωνιολόγος: 

Διεξάγει συνοπτικές περιοδικές κοινωνιολογικές έρευνες προκειμένου 
(α) να αποτυπώνει την κοινωνική δομή και φυσιογνωμία του νομού 
όπου υπηρετεί ή του πληθυσμού που εξυπηρετείται από τα μέτρα και τα 
προγράμματα αρμοδιότητας της Υπηρεσίας όπου είναι τοποθετημένος, 
(β) να διαπιστώσει τις μεταβολές που εκτυλίσσονται και τις τάσεις που 
προδιαγράφονται στον εξυπηρετούμενο πληθυσμό και στην σύνθεσή του 
και ιδιαίτερα όσον αφορά την κατανομή του κατά φύλα και ηλικίες και 
την σύνθεση του εργατικού δυναμικού και της απασχόλησης, (γ) να δια¬ 
πιστώνει τα υφιστάμενα και τα διαφαινόμενα κοινωνικά προβλήματα 
που αντιμετωπίζει η εξυπηρετούμενη περιοχή ή ο εξυπηρετούμενος πλη¬ 
θυσμός, (δ) να διαπιστώνει τα ευρύτερα μέτρα κοινωνικής πολιτικής που 
απαιτούνται κατά περίπτωση για την εξασφάλιση της κοινωνικής συνο¬ 
χής και της κοινωνικής ανάπτυξης της περιοχής ή του εξυπηρετούμενου 
πληθυσμού και (ε) να εισηγείται για τον προγραμματισμό της σχετικής 
κοινωνικής πολιτικής. 

2. Προβαίνει σε εκτίμηση αναγκών του πληθυσμού που απαιτούν 
ανάληψη πρωτοβουλιών για την ικανοποιητική αντιμετώπισή τους και 
επισημαίνει τους δημόσιους, εκκλησιαστικούς και ιδιωτικούς φορείς που 
θα μπορούσαν να καλύψουν τις ανάγκες αυτές, μεμονωμένα ή σε συνερ¬ 
γασία μεταξύ τους, και εισηγείται τα μέτρα που πρέπει να ληφθούν και 
την πολιτική που πρέπει να ακολουθηθεί. 

3. Εξετάζει την χωροταξική κατανομή των δημοσίων, δημοτικών 
εκκλησιαστικών και ιδιωτικών φορέων και υπηρεσιών άσκησης κοινω¬ 
νικής πολιτικής και εφαρμογής προγραμμάτων κοινωνικής προστασίας, 
επισημαίνει τυχόν επικαλύψεις ή κενά στην κάλυψη των υφισταμένων 
αναγκών, εκτιμά την εμβέλεια και τον βαθμό αποδοτικότητας και απο- 
τελεσματικότητας των εκτελουμένων προγραμμάτων και παρεχομένων 
υπηρεσιών, ιδιαίτερα σε συνάρτηση με την εγγύτητα των φορέων και 
υπηρεσιών προς τους εξυπηρετουμένους και με την υπέρμετρα συγκέ¬ 
ντρωση ή διασπορά τους και συνεργάζεται με τους φορείς και τις υπηρε¬ 
σίες με σκοπό την περιοδική αξιολόγηση των προγραμμάτων και της 
αποτελεσματικής τους λειτουργίας και την ανάληψη πρωτοβουλίας για 
την βελτίωση και την προσαρμογή τους στις νέες συνθήκες που τυχόν 
προκύπτουν. 

4. Συνεργάζονται με τις Υπηρεσίες της Νομαρχίας, της περιφέρειας 
και του Υπουργείου και με τους δημόσιους, δημοτικούς, εκκλησιαστι¬ 
κούς και ιδιωτικούς φορείς προγραμμάτων κοινωνικής πολιτικής και 
κοινωνικής προστασίας στον νομό ή σε θέματα αρμοδιότητας της Υπη¬ 
ρεσίας όπου υπηρετεί και εισηγείται μέτρα και μεθόδους για τον αποτε¬ 
λεσματικότερο συντονισμό των έργων τους και την εναρμόνιση της δρά¬ 
σης τους, προκειμένου να επιτυγχάνεται η ισόρροπη και αποτέλεσμα- 

τική κάλυψη των αναγκών του πληθυσμού και των επιμέρους μερίδων 
και ομάδων με ιδιαίτερες ή ειδικές ανάγκες και προβλήματα. 

Εισηγείται την ανάληψη καινοτόμων πρωτοβουλιών για την αντιμε¬ 
τώπιση νέων αναγκών που προκύπτουν από νεοεμφανιζόμενες συνθήκες 
και καταστάσεις. 

Η απόφαση αυτή να δημοσιευθεί στην "Εφημερίδα της Κυβερνήσεως. 

Αθήνα, 28 Φεβρουάριου 1991 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

-♦— 

Αριθ. Γ6α/334 (7) 

Χορήγηση άδειας ασκήσεως επαγγέλματος Κοινωνικού Λειτουργού 
στην Παπακωνσταντοπούλου Αναστασία του Παναγιώτη. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση της Υπουργού Υγείας, Πρόνοιας και Κοινωνικών 
Ασφαλίσεων Γ6α/334/8.3.199ΐ έχει χορηγηθεί στην Παπακωνστα¬ 
ντοπούλου Αναστασία του Παναγιώτη άδεια ασκήσεως επαγγέλματος 
Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαρτίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦ - 

Αριθ. 5333 ■_■■·' (8) 

Σύσταση στο Ν. Ηρακλείου ίδιου Κοινοτικού Νομικού Προσώπου με την 

επωνυμία «Σχολική Επιτροπή Γυμνασίου και Λυκείου Μελεσών». 

, “ "Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τον τίτλο Δημοτικός και Κοινοτικός Κώ¬ 
δικας» των ισχυουσών διατάξεων Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989 τεύ- 
χ°ί Α’). 

2. Τις διατάξεις του άρθρου 5 παρ. 8 του Ν. 1894/27.8.1990 
(ΦΕΚ 110/27.8.1990 τεύχος Α’). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την 8/2.2.1991 απόφαση του Κοινοτικού Συμβουλίου Μελεσών, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Γυμνασίου και Λυκείου Μελεσών», αποφασί¬ 
ζουμε: 

1. Συνιστούμε στην Κοινότητα Μελεσών ίδιο Κοινοτικό Νομικό Πρό¬ 
σωπο με την επωνυμία «Σχολική Επιτροπή Γυμνασίου και Λυκείου Με¬ 
λεσών». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

β) Η εκτέλεση μικρών έργων, για την επισκευή και συντήρηση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων μέ έπιπλα και σκεύη, με βιβλία για τη σχολική Βι¬ 
βλιοθήκη κάι γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία, για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο, αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο. 

β) Από τον εκάστοτε Διευθυντή του Γυμνασίου Μελεσών. 

γ) Από τον εκάστοτε Διευθυντή του Λυκείου Μελεσών. 


δ) Ένα (1) εκπρόσωπο του Συλλόγου Γονέων και Κηδεμόνων του 
Γυμνασίου Μελεσών. 

ε) Ένα (1) εκπρόσωπο του Συλλόγου Γονέων και Κηδεμόνων του 
Λυκείου Μελεσών. 

στ) Ένα (1) εκπρόσωπο της Μαθητικής Κοινότητας του Λυκείου Με¬ 
λεσών. 

ζ) Ένα (1) εκπρόσωπο της Μαθητικής Κοινότητας του Γυμνασίου 
Μελεσών. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
εκατόν πενήντα χιλιάδων (150.000) δραχμών, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6) Το Νομικό Πρόσωπο εκπροσωπείται στα Δικαστήρια και σε κάθε 
δημόσια αρχή, από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 27 Φεβρουάριου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-♦- 

Αριθ. 5334 (9) 

Σύσταση ίδιου Κοινοτικού Νομικού Προσώπου στην Κοινότητα Με¬ 
λεσών Ν. Ηρακλείου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Μελεσών». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τον τίτλο «Δημοτικός και Κοινοτικός 
Κώδικας» των ισχυουσών διατάξεων Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν (ΦΕΚ 146/ 
1.6.1989 τεύχος Α'). 

2. Τις διατάξεις του άρθρου 5 παρ. 8 του Ν. 1894/27.8.1990 
(ΦΕΚ 110/27.8.1990 τεύχος Α’). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την 7/2.2.1991 απόφαση του Κοινοτικού Συμβουλίου Μελεσών, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Δημοτικού Σχολείου και Νηπιαγωγείου Μελεσών», 
αποφασίζουμε: 

1. Συνιστούμε στην Κοινότητα Μελεσών ίδιο Κοινοτικό Νομικό Πρό¬ 
σωπο με την επωνυμία «Σχολική Επιτροπή Δημοτικού Σχολείου και 
Νηπιαγωγείου Μελεσών». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

β) Η εκτέλεση μικρών έργων, για την επισκευή και συντήρηση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδά για την εξεύρεση άλλων πόρων και ο εφοδιασμός των 
σχολικών μονάδων μέ έπιπλα και σκεύη, με βιβλία για τη σχολική Βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία, για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο, 
β) Ένα (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Μελεσών. 
δ) Από τον εκάστοτε Διευθυντή του Νηπιαγωγείου, 
ε) Έναν (1) Δημότη γονέα, μαθητή Δημοτικού ή του Νηπιαγωγείου 
που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας πού ορίζεται στο ποσό των 
εκατό χιλιάδων (100.000) δραχμών, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6) Το Νομικό Πρόσωπο εκπροσωπείται στα Δικαστήρια και σε κάθε 
δημόσια αρχή, από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα τής Κυβερνήσεως. 

Ηράκλειο, 27 Φεβρουάριου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-♦-— 

Αριθ. 5881 (10) 

Σύσταση στο Ν. Ηρακλείου ίδιου Κοινοτ. Νομικού Προσώπου, με την 
επωνυμία «Σχολική Επιτροπή Δημοτικών Σχολείων Διονυσίου και 
Παναγιάς». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν» (ΦΕΚ 146/1.6.1989 
Τεύχος Α'). 

2. Τις διατάξεις του άρθρου 5 παρ. 8 του Ν. 1894/27.8.90 (ΦΕΚ 
110/27.8.90 τεύχος Α’). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την 5/1.2,1991 απόφαση του Κοινοτικού Συμβουλίου Διονυσίου, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Δημοτικών Σχολείων Διονυσίου και Παναγιάς» 
αποφασίζουμε: 

1. Συνιστούμε στην Κοινότητα Διονυσίου ίδιο Κοινοτικό Νομικό Πρό¬ 
σωπο με την επωνυμία «Σχολική Επιτροπή Δημοτικών Σχολείων Διο¬ 
νυσίου και Παναγιάς». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης αποχέτευσης, 
τηλεφώνου, αναλωσίμων υλικών κ.λπ.». 

β) Η εκτέλεση μικρών έργων για την επισκευή και συντήρηση των δι¬ 
δακτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικώς των διδακτηριακών εγκαταστάσεων του 

6) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη των μέτρων που κρίνονται αναγκαία, για 
τη στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας ως Πρόεδρο, 
β) Ένα (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Συμβουλίου Διονυσίου, 
δ) Τον εκάστοτε Διευθυντή του Δημοτικού Σχολείου Παναγιάς, 
ε) Έναν (1) Δημότη γονέα, μαθητή του Δημοτικού Σχολείου Διονυ¬ 
σίου ή Παναγιάς που ορίζεται με απόφαση του Κοινοτικού Συμβουλίου. 


4. Η θητεία των μελών του ανωτέρω Διοικητικού Συμβουλίου ακο¬ 
λουθεί την Κοινοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
εκατό πενήντα (150.000) χιλιάδων δραχμών, 
β) Η ετήσια επιχορήγηση του Κράτους, 
γ) Κάθε είδους εισφορές δωρεές, κληρονομιές κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο, εκπροσωπείται στα Δικαστήρια και σε κάθε 
άλλη δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 4 Μαρτίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-♦- 

Αριθ. ΔΥ/ΑΙ/οικ. 11515 (11) 

Ανασυγκρότηση Α' και Β/θμιας Επιτροπής ελέγχου σταυλισμών και 
επιχειρήσεων επεξεργασίας ζωικών προϊόντων στο Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Του Ν. 1579/85 «περί ρυθμίσεων για την εφαρμογή και ανά¬ 
πτυξη του Εθνικού Συστήματος Υγείας (άρθρο 15)». 

2. Την αριθ. 12275/86 Απόφαση Νομ. Θεσ/νίκης όπως τροποποιή¬ 
θηκε μεταγενέστερα. 

3. Τις υπηρεσιακές ανάγκες του Νόμου, αποφασίζουμε: 
Τροποποιούμε τη (2) σχετική ως προς τα μέλή της Α' και Β’/θμιας 

Επιτροπής και τοποθετούμε: στην Α’/θμιας Επιτροπή. 

α) Τον Αριστοτέλη Διαπούλη Ιατρό Παιδίατρο με Α' βαθμό στην Δ/ 
νση Υγιεινής Νομού Θεσ/νίκης ως Πρόεδρο της Επιτροπής με αναπλη- 
ρώτρια την Αναστασία X" Παυλίδου - Σεμσίρη Ιατρό Παιδίατρο με Α' 
βαθμό της ιδίας Υπηρεσίας. 

β) Τον Κυριακόπουλο Ευστάθιο Κτηνίατρο με Α' βαθμό της Δ/νσης 
Κτηνιατρικής Θεσ/νίκης με αναπληρωτή του Βασιλείου Χρυσόστομο 
Κτηνίατρο με Α' βαθμό της ιδίας Υπηρεσίας. 

γ) Τον Καξίρα Ευάγγελο γεωπόνο ζωοτεχνικό με Α’βαθμό της Δ/ 
νσης Γεωργίας Θεα/νίκης με αναπληρωτή τον Καζαντίδη Βασίλειο γε¬ 
ωπόνο με Α' βαθμό της ίδιας υπηρεσίας. 

δ) Τη Νικολέρη Ζιζή Τοπογρ. Μηχανικό με Α’ βαθμό της Δ/νσης 
Πολεοδομίας Θεσ/νίκης με αναπληρωτή το Φίστα Νικόλαο Τοπογράφο 
Μηχανικό με Α' βαθμό της ίδιας υπηρεσίας. 

ε) Γραμματέα της Επιτροπής τη Μελπομένη Γιόφκου Ε.Δ.Υ. με β' 
βαθμό στη Δ/νση Υγιεινής Θεσ/νίκης με αναπληρωτή το Σοφοκλή 
Κουρτίδη ΕΔΥ με β' βαθμό στη ίδια υπηρεσία στη Β/θμια Επιτροπή, 
α) Τον Ιατρό Δ/ντή της Δ/νσης Υγεινής Θεσ/νίκης ως Πρόεδρο, 
β) Τον κτηνίατρο Δ/ντή της Δ/νσης Κτηνιατρικής Θεσ/νίκης. 
γ)Το γεωπόνο Δ/ντή της Δ/νσης Γεωργίας θεσ/νίκης 
δ) Το μηχανικό Δ/ντή της Δ/νσης Πολεοδομίας Θεσ/νίκης. 
Αναπληρωματικά μέλη στη Β/θμια Επιτροπή ορίζονται οι νόμιμοι 
αναπληρωτές των τακτικών μελών. 

ε) Γραμματέα της Επιτροπής τον Κουρτίδη Σοφοκλή Ε.Δ.Υ. της Δ/ 
νσης Υγιεινής Θεσ/νίκης με αναπληρώτρια την Γιόφκου Μελπομένη 
ΕΔΥ της ίδιας υπηρεσίας. 

Όσον αφορά τη λοιπή σύνθεση των Επιτροπών (Α' και Β/θμια) τις 
αρμοδιότητες και το έργο τους ισχύει η (2) σχετική. 

Η απόφαση αυτή να δημοσιευθεί στην Εφημερίδα της Κυβερνήσεως 
και η ισχύς της θα αρχίσει από την κοινοποίηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 1 Μαρτίου 1991 
Ο Νομάρχης κ.α.α. 

Ο Δ/ντής 
. Ν. ΠΑΡΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5015 (12) 

Τροποποίηση απόφασης σύστασης Ν.Π. με την επωνυμία «Σχολική 
Επιτροπή Κοινότητας Ζαππείου Νηπιαγωγείου Δημοτικού Σχο¬ 
λείου» στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/1989 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τις διατάξεις του άρθρου 5 του Ν. 1890/1990 «Για την Ακαδη¬ 
μία Αθηνών και άλλες εκπαιδευτικές διατάξεις». 

4. Την αριθ. 21642/1989 απόφασή μας που δημοσιεύθηκε στο 
αριθ. 768/1989 ΦΕΚ τ. Ν.Π.Δ.Δ.'«περί συστάσεως Ν.Π. στη Κοινό¬ 
τητα Ζαππείου με την επωνυμία Σχολική Επιτροπή Κοινότητας Ζαπ¬ 
πείου Νηπιαγωγείου Δημοτικού Σχολείου». 

- 5. Την αριθ. 10/1991 απόφαση του Κοινοτικού Συμβουλίου Ζαπ¬ 
πείου, αποφασίζουμε: 

Τροποποιούμε την αριθ. 21642/1989 απόφασή μαςπου δημοσιεύ¬ 
θηκε στο αριθ. 768/τ. ΕΓ/1989 ΦΕΚ περί σύστασης Νομικού Προσώ¬ 
που στη Κοινότητα Ζαππείου με την επωνυμία «Σχολική Επιτροπή Κοι¬ 
νότητας Ζαππείου Νηπιαγωγείου Δημοτικού Σχολείου» και ορίζουμε 
ότι στο εξής το ανωτέρω Νομικό Πρόσωπο θα διοικείται από 9μελές 
Διοικητικό Συμβούλιο από τους: 

1. Τον εκάστοτε Πρόεδρο της Κοινότητας ως Πρόεδρο 

2. Τρεις Κοινοτικούς Συμβούλους- 

3. Το Δ/ντή του Δημοτικού Σχολείου Ζαππείου 

4. Τη Δ/ντρια του Νηπιαγωγείου Ζαππείου 

5. Τον εκπρόσωπο του Συλλόγου Γονέων & Κηδεμόνων του Δημοτι¬ 
κού Σχολείου και Νηπιαγωγείου. 

Κατά τα λοιπά ισχύει η αριθ. 21642/1989 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 5 Μαρτίου 1991 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

- ♦ - 

Αριθ. 2070 ' (13) 

Σύσταση Κοινοτικού Νομικού Προσώπου στην Κοινότητα Παλαικά- 
στρου στο Ν. Λασιθίου με την επωνυμία «Σχολική Επιτροπή Γυμνα¬ 
σίου Δημοτικού Νηπιαγωγείου Παλαικάστρου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 323/1989 
(Δ.Κ.Κ.) 

2. Την αριθμ. Δ4/162/28.3.1989 κοινή απόφαση των Υπουργών 
Εσωτερικών Οικονομικών Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων όπως τροποποιή¬ 
θηκε με το άρθρο 5 του Ν. 1894/1990 

3. Την αριθμ. 14/1991 απόφαση του Κοινοτικού Συμβουλίου Πα- 
λαικάστρου με την οποία συστήνεται Νομικό Πρόσωπο με την επωνυμία 
«Σχολική Επιτροπή Γυμνασίου Δημοτικού Νηπιαγωγείου Παλαικά- 
στρου», αποφασίζουμε: 

1. Συστήνουμε στη Κοινότητα Παλαικάστρου Νομού Λασιθίου ίδιο 
νομικό πρόσωπο με την Επωνυμία «Σχολική Επιτροπή Γυμνασίου Δη¬ 
μοτικού Νηπιαγωγείου Παλαικάστρου. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων, 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 


αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από 9μελές διοικητικό συμβούλιο 
αποτελούμενο από 

α) εκάστοτε Πρόεδρο της Κοινότητας ως Πρόεδρο, 
β) Ένα Κοινοτικό Σύμβουλο 

γ) Τους Δ/ντές του Γυμνασίου Δημοτικού και Νηπιαγωγείου 
δ) Από έναν εκπρόσωπο του συλλόγου γονέων και κηδεμόνων των 
σχολείων 

ε) Έναν εκπρόσωπο των μαθητικών κοινοτήτων του Γυμνασίου. 

4. Η θητεία του Διοικητικού Συμβουλίου ακολουθεί τη Κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας που έχει υποχρέωση από το 
νόμο 

β) Ετήσια επιχορήγηση του κράτους 
γ) κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία του Ν.Π. είναι τα κτίρια και υλικά των παγίων εγκατα¬ 
στάσεων κάθε σχολείου που υπάγεται στο Ν.Π. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 28 Φεβρουάριου 1991 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

- ♦ - 

Αριθ. 15768 (14) 

Τροποποίηση της 1226/8.11.1983 απόφασης Νομάρχη Λασιθίου 
περί συστάσεως ίδιου νομικού προσώπου στο Δήμο Αγ. Νικολάου με 
το όνομα «Πνευματικό - Πολιτιστικό Κέντρο Αγ. Νικολάου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/1989). 

2. Τις διατάξεις του άρθρου μόνου του Π.Δ. 331/83 «Μεταβίβαση 
αρμοδιοτήτων του Υπουργού Εσωτερικών στους Νομάρχες». 

3. Την αριθμ. 11226/8.11.1983 απόφασή μας με την οποία συστή- 
θηκε στο Δήμο Αγίου Νικολάου ίδιο Νομικό Πρόσωπο με το όνομα 
«Πνευματικό - Πολιτιστικό Κέντρο Αγίου Νικολάου». 

4. Την αριθμ. 384/1990 απόφαση του Δημοτικού Συμβουλίου με 
την οποία τροποποιείται η παρ. 3 της αριθμ. 198/1983 όμοιας αυτού 
περί συστάσεως του παραπάνω νομικού προσώπου, αποφασίζουμε: 

Τροποποιούμε την αριθμ. 11226/8.11.1983 απόφασή μας με την 
οποία αυστήθηκε στο Δήμο Αγίου Νικολάου ίδιο Νομικό Πρόσωπο με το 
όνομα «Πνευματικό - Πολιτιστικό Κέντρο Αγ. Νικολάου» ως εξής. 
Παρ. 3 

Εδαφ. α' Ετήσια επιχ/ση του Δήμου Αγίου Νικολάου τουλάχιστον 
2500.000 δρχ. 

Κατά τα λοιπά ισχύει όπως έχει η τροποποιουμένη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 31 Δεκεμβρίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

- ♦ - 

Αριθ. ΕΣ 1599 (15) 

Διάλυση του συνδέσμου ύδρευσης των κοινοτήτων Μεγανησίου Ν. Λευ¬ 
κάδας. 

Η ΝΟΜΑΡΧΗΣ ΛΕΥΚΑΔΑΣ ' 

Έχοντας υπόψη: 

1. Τις διατάξεις του άρθρου 195 και 197 του Δ.Κ.Κ. (Π.Δ. 323/ 
1989). 

1 ΙΚ') 


2. Την αριθ. 5/90 απόφαση του διοικητικού συμβουλίου του συνδέ¬ 
σμου ύδρευσης κοινοτήτων Μεγανησίου περί διαλύσεως του συνδέσμου. 

3. Το γεγονός ότι εξέλιπε ο σκοπός για τον οποίο είχε συσταθεί ο πα¬ 
ραπάνω σύνδεσμος ύδρευσης δεδομένου ότι οι κοινότητες που τον απο¬ 
τελούσαν συνενώθηκαν σε δήμο και συνεπώς τα δικαιώματα και'οι υπο¬ 
χρεώσεις τους μεταβιβάζονται αυτοδίκαια στο δήμο Μεγανησίου, δια¬ 
πιστώνουμε: 

Την αυτοδίκαιη λύση του συνδέσμου ύδρευσης κοινοτήτων Μεγανη¬ 
σίου καθόσον εξέλιπε ο σκοπός για τον οποίο είχε συσταθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 6 Μαρτίου 1991 
Η Νομάρχης 

ΑΓΑΘΗ ΓΙΑΠΡΟΤ - ΑΛΕΞΑΝΔΡΟΥ 
■-♦- 

Αριθ. ΕΣ 1219 (16) 

Διάλυση του συνδέσμου ύδρευσης κοινοτήτων Ασπρογερακάτων Καβά¬ 
λου, Λαζαράτων, Πινακοχωρίου και Σπανοχωρίου Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις των άρθρων 195 και 197 του Δ.Κ.Κ.(Π.Δ. 323/ 
89. 

2. Την αριθ. 19/91 απόφαση του δημοτικού συμβουλίου Σφακιω- 
τών, περί διαλύσεως του συνδέσμου ύδρευσης κοινοτήτων Ασπρογερα¬ 
κάτων, Καβάλου, Λαζαράτων, Πινακοχωρίου και Σπανοχωρίου. 

3. Το γεγονός ότι εξέλιπε ο σκοπός για τον οποίο είχε συσταθεί ο πα¬ 
ραπάνω σύνδεσμος ύδρευσης, δεδομένου ότι, οι κοινότητες που αποτε¬ 
λούσαν το σύνδεσμο συνενώθηκαν σε δήμο και συνεπώς αυτοδικαίως τα 
δικαιώματα και οι υποχρεώσεις αυτών μεταβιβάζονται στο δήμο Σφα- 
κιωτών, Διαπιστώνουμε: 

Την αυτοδίκαια διάλυση του συνδέσμου ύδρευσης κοινοτήτων Ασπρο¬ 
γερακάτων, Καβάλλου, Λαζαράτων, Πινακοχωρίου και Σπανοχωρίου, 
καθόσον εξέλιπε ο σκοπός για τον οποίο είχε συσταθεί, σύμφωνα με τα 
προαναφερθέντα. 

Η παρούσα να δημοσιευθεί στην Εφημερίδα της Κυβερνήσεως. 

Λευκάδα, 6 Μαρτίου 1991 
Η Νομάρχης 

ΑΓΑΘΗ ΓΙΑΠΡΟΥ - ΑΛΕΞΑΝΔΡΟΥ 

- ♦ - 

Αριθ. 4257 (17) 

Σύσταση στο Ν. Πειραιά ίδιου νομικού προσώπου με το όνομα σχολική.. 
επιτροπή Τεχνικού και Επαγγελματικού λυκείου. 

Ο ΝΟΜΑΡΧΗΣ ΠΕΙΡΑΙΑ 
ΕΛ4 Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα Π.Δ. 323/89. 

2. Την διατάξεις του Π.Δ. 250/89 μεταβίβαση αρμοδιοτήτων του 
Υπ. Εσωτερικών στους Νομάρχες. 

3. Τις διατάξεις του Ν. 1894/90 που δημοσιεύθηκε στο ΦΕΚ 110 

(τεύχος Α’) 27.8.90. ° 

4) Την αριθ. 16/91 απόφαση του Δημοτικού Συμβουλίου Αίγινας, 
αποφασίζουμε: 

Α) Συστήνουμε ίδιο νομικό πρόσωπο με το όνομα Σχολική επιτροπή 
Τεχνικού και Επαγγελματικού Λυκείου. 

Β) Σκοπός του νομικού αυτού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχ/σης, αναλώσιμων υλικών κ.λπ. 

Η εκτέλεση μικρών έργων για επισκευή και συντ. των διδακτηρια- 
κών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 


Γ) Πόροι αυτού είναι: 

α) Ετήσια επιχ/ση του Δήμου. 

β) Ετήσια επιχ/ση του κράτους. 

γ) Κάθε είδους εισφορές, δωρεές, κληροδοσίες, κληρονομιές. 

δ) Εισπράξεις από τό αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

στ) Περιουσία κινητή και ακίνητη του νομικού προσώπου και η πε¬ 
ριουσία που τυχόν αφιερώνεται. 

Δ) Το νομικό πρόσωπο διοικείται από 7 μελές Διοικητικό Συμβούλιο 
αποτελούμενο από τους: 

α) Ένα δημοτικό σύμβουλο που θα ορίζεται με απόφαση του Διοικ. 
Συμβ. ως πρόεδρο του ν.π. 

β) Δύο δημοτικούς συμβούλους που θα ορίζονται με απόφαση του 
Διοικητικού Συμβουλίου. 

γ) Τον εκάστοτε Δ/ντή του ΤΕΛ Αίγινας. 

δ) Έναν εκπρόσωπο του Συλλόγου Γον. & Κηδεμόνων του ΤΕΛ Αί¬ 
γινας. 

ε)Έναν δημότη, γονέα, μαθητή που θα ορίζεται με απόφαση του Διοι¬ 
κητικού Συμβουλίου. 

στ) Έναν εκπρόσωπο της μαθητικής κοινότητας του ΤΕΛ Αίγινας. 

Η θητεία του Διοικητικού Συμβουλίου ακολουθεί τη μαθητική πε¬ 
ρίοδο. 

Το Διοικητικό Συμβούλιο εκλέγει από τα μέλη του τον Αντιπρόεδρο 
και το Γραμματέα. 

Ε) Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο του Δ.Σ: 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 27 Φεβρουάριου 1991 
Ο Νομάρχης 
Π. ΓΥΦΤΟΥΛΑΣ 

Αριθ. 3989 (18) 

Σύσταση στο Ν. Πειραιά ίδιου νομικού προσώπου με το όνομα σχολική 
επιτροπή Α/βάθμιάς Εκπ/σης του δήμου Βάρης. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα Π.Δ. 323/89. 

2) Τις διατάξεις του Π.Δ. 250/89 μεταβίβαση αρμοδιοτήτων του 
Υπ. Εσωτερικών στους Νομάρχες. 

3. Τις διατάξεις του Ν. 1894/90 που δημοσιεύθηκε στο ΦΕΚ 110 
(τεύχος Α') 27.8.90. 

4) Την αριθ. 17/91 απόφαση του Δημοτικού Συμβουλίου Βάρης, 
αποφασίζουμε: 

Α) Συστήνουμε ίδιο νομικό πρόσωπο με το όνομα Σχολική επιτροπή 
Α/βάθμιας Εκπ/σης του δήμου Βάρης. 

Β) Σκοπός του νομικού αυτού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχ/σης, αναλώσιμων υλικών κ.λπ. 

Η αμοιβή καθαριστριών, η εκτέλεση έργων για την επισκευή και συ¬ 
ντήρηση των αντίστοιχων σχολείων και κάθε είδους εξοπλισμού, η εισή¬ 
γηση προς τις αντίστοιχες Δ/νσεις Α/βάθμιας και Β/βάθμιας Εκπ/σης 
για τον εφοδιασμό από τον ΟΣΚ του σχολείου με έπιπλα και εξοπλιστικά 
είδη και από το ΥΠΕΠΘ με βιβλία για τη σχολική βιβλιοθήκη, η δια¬ 
χείριση των εσόδων από την ενδεχόμενη εκμετάλλευση σχολικών κυλι¬ 
κείων καθώς και η λήψη κάθε άλλου μέτρου που κρίνεται αναγκαίο και 
τη στήριξη της διοικητικής λειτουργίας των σχολικών μονάδων. 

Γ) Πόροι αυτού είναι: 

α) Ετήσια επιχορήγηση του Δήμου που θα καθορίζεται με την σύμ¬ 
φωνη γνώμη της Δημοτικής Επιτροπής Παιδείας και με απόφαση του 
Διοικητικού Συμβουλίου. 

β) Επιχορηγήσεις από τον Κρατικό Προϋπολογισμό και από οποιον- 
δήποτε Δημόσιο Φορέα ή αναπτυξιακό Πρόγραμμα. 

γ) Από κάθε φύσεως δωρεές, εισφορές, κληρονομιές, κληροδοσίες. 

Δ) Το νομικό πρόσωπο διοικείται από 11 μελές Διοικητικό Συμβού¬ 
λιο αποτελούμενο από τους: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Έναν Δημ. Σύμβουλο ως πρόεδρο που ορίζεται με απόφαση του 
Διοικητικού Συμβουλίου. 

β) Τον εκάστοτε Δ/ντή του 1ου Νηπιαγωγείου Βάρης. 
γ) Του εκάστοτε Δ/ντή του 2ου Νηπιαγωγείου Βάρης. 
δ) Τον εκάστοτε Δ/ντή του Νηπιαγωγείου Διλόφου Βάρης. 
ε) Τον εκάστοτε Δ/ντή του Νηπιαγωγείου Βάρκιζας Βάρης. 
στ) Τον εκάστοτε Δ/ντή του Δημοτικού Σχολείου Βάρης. 
ζ) Τον εκάστοτε Δ/ντή του Δημοτικού Σχολείου Διλόφου Βάρης. 
η) Τον εκάστοτε Δ/ντή του Δημοτικού Σχολείου Βάρκιζας Βάρης. 

θ) Ένα εκπρόσωπο του Συλλόγου Γουέων & Κηδ. του Δημ. Σχολείου 
Βάρης. 

ι) Ένα εκπρόσωπο του Συλλόγου Γονέων & Κηδ. του Δημ. Σχολείου 
Δίλοφου Βάρης. 

κ) Ένα εκπρόσωπο του Συλλόγου Γονέων & Κηδ. του Δημ. Σχολείου 
Βάρκιζας Βάρης. 

Η διάρκεια του Διοικητικού Συμβουλίου θα είναι διετής και θα λήγει 
σε κάθε περίπτωση με την εγκατάσταση των νέων μελών του. 

Ε) Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο του Δ.Σ. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 25 Φεβρουάριου 1991 
Ο Νομάρχης 
Π.ΓΐΦΤΟΤΛΑΣ 

-♦- 

Αριθ. 5040 (19) 

Τροποποίηση της 13849/24.8.88 απόφαση Νομάρχη Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 186,188 και 197 του Π.Δ.323/89. 

2. Την 13849/24.8.88 απόφαση του Νομάρχη Χανιών, με την 
οποία συστάθηκε ο Σύνδεσμος καθαριότητας Ν. Δ. Σέλινου. 

3) Το Π.Δ. 561/89 με το οποίο οι κοινότητες Βουτά, Σκλαβοπού- 
λας, οι οποίες ήταν μέλη του συνδέσμου και η Κοινότητα Βοθιανών, η 
οποία δεν ήταν μέλος του Συνδέσμου, συνενώθηκαν και αποτέλεσαν τον 
Δήμο Πελεκάνου, αποφασίζουμε: 

Τροποποιούμε τη 13849/24.8.88 απόφασή μας και ορίζουμε ως 
μέλη του συνδέσμου το Δήμο Πελεκάνου και τις κοινότητες Παλαιόχω- 
ρας,' Σαρακήνας, Κακοδικίου της επαρχίας Σέλινου. 

Κατά τα λοιπά ισχύει η 13489/28.8.88 απόφασή μας. 

Η απόφαση αυτή^να δημοσιευθεί στην Εφημερίδα της Κυβερνήσεως. 

Χανιά, 4 Μαρτίου 19910 
Ο Νομάρχης 
Ο Διευθυντής κ.α.α. 

ΕΥΑΓΓΕΛΟΣ ΚΟΣΜΑΔΑΚΗΣ 


Αριθ. 3396 (20) 

Τροποποίηση και προσαρμογή Ο.Ε.Υ. Κοινότητας Καλλιθέας Ν. Χαλ¬ 
κιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 12, του Ν. 1188/81, του Ν. 1586/86 
και του Π.Δ. 37α/87 και του Νόμου 1832/1989. 

2. Την 41/90 απόφαση του Κοινοτικού Συμβουλίου Καλλιθέας που 
αφορά την τροποποίηση του Ο.Ε.Υ. της Κοινότητας Καλλιθέας. 

3. Τη σύμφωνη γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 σε συνδυασμό με το άρθρο 14 του Ν. 1586/ 
86, που διατυπώθηκε στο 1/19 πρακτικό. 

4. Τις διατάξεις του άρθρου 162 του Δ.Κ.Κ. (Π.Δ/323/89.). 

5. Τον οικείο φάκελο του Ο.Ε.Υ, αποφασίζουμε: 

Εγκρίνουμε όπως έχει την 41/90 απόφαση του κοινοτικού συμβου¬ 
λίου Καλλιθέας με την οποία τροποποιείται ο Οργανισμός Εσωτερικής 
Υπηρεσίας της Κοινότητας, σύμφωνα με τον οποίο η σύνθεση, η διαβάθ- 
μιση και η κατάταξη των θέσεων του προσωπικού ορίζονται ως κατω¬ 
τέρω: 

ΜΟΝΙΜΟ ΠΡΟΣΩΠΙΚΟ 

ϊ. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ ΚΑΤΗΓΟΡΙΑ ΔΕ. 
α. ΚΛΑΔΟΣ ΔΕΙ (Διοικητικού) Δύο (2) θέσεις γραμματέα με βαθμό 
Γ-Α. 

β. ΚΛΑΔΟΣ ΔΕ29 (οδηγών αυτ/των) Μία (1) θέση οδηγού απορ/ 
ρου με βαθμό Γ-Α. 

2. ΘΕΣΕΙΣ ΤΕΧΝΙΚΟΥ ΚΛΠ ΠΡΟΣΩΠΙΚΟΥ 
ΚΑΤΗΓΟΡΙΑ ΥΕ 
ΚΛΑΔΟΣ ΥΕ16 (εργατών) 

Μία (1) θέση υδρονομέα με βαθμό Δ-Γ 
Δύο (2) θέσεις οδοκαθαριστών με βαθμό Δ-Γ 
Κατά τα λοιπά ισχύει η 41/90 απόφαση του κοινοτικού συμβουλίου 
Καλλιθέας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 1 Μαρτίου 1991 
Με εντολή Νομάρχου 
Ο Διευθυντής 
ΔΙΑΜΑΝΤΗΣ ΠΡΙΤΣΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 21 ) 

Με την 4059/8.3.91 απόφαση του Νομάρχη Λάρισας που εκδόθηκε 
νόμιμα (Π.Δ. 250)89 και 323/89) διορθώνεταιη 2519/7.2.91 όμοια 
απόφαση «περί τροποποιήσεως της συστατικής πράξης της Δημοτικής 
Επιχείρησης Ύδρευσης - Αποχέτευσης Λάρισας (ΔΕΥΑΛ)» που δημο- 
σιεύθηκε στο αριθμ. 105/28.2.91 ΦΕΚ τ.Β. ως εξής: 

Από τα μέλη της ανωτέρω Επιχείρησης: 
α) Τέσσερις ((4) είναι αιρετοί εκπρόσωποι του Δήμου Λάρισας, 
β) Τρεις (3) είναι δημότες ή κάτοικοι του Δήμου Λάρισας που έχουν 
πείρα ή γνώσεις σχετικές με το αντικείμενο της Επιχείρησης. 

Κατά τα λοιπά υσχύει η 2519/91 απόφαση Νομάρχη. 

Λάρισα, 8 Μαρτίου 1991 
Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




